S-622/2022

Mál þetta sem dómtekið var 17. apríl sl. höfðaði Lögreglustjórinn á höfuðborgarsvæðinu með ákæru 29. mars 2022 á hendur ákærða P-kk-þgf S-kk-þgf S-kk-þgf, kt. 000000- 0000, [...]:

„fyrir eftirtalinn umferðarlagabrot, með því að hafa:

1.

Laugardaginn 3. apríl 2021 ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 2,8 ng/ml) um Arnarnesveg í Kópavogi, við gatamótin Álmakór og Ásakór, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2.

Miðvikudaginn 9. júní 2021 ekið bifreiðinni [...] með 107 km hraða á klukkustund, sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 40 ng/ml og tetrahýdrókannabínól 17 ng/ml) um Reykjanesbraut í Hafnarfirði, við Kirkjuvelli, þar sem leyfður hámarkshraði var 80 km á klukkustund.

Telst brot þetta varða við 3. mgr. 37. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

I.

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar árið [...]og hefur fimm sinnum áður sætt refsingu. Ákærði var dæmdur í 2 mánaða fangelsi, skilorðsbundið í 2 ár, fyrir nytjastuldur, umferðar- og fíkniefnalagabrot með dómi 12. febrúar 2018, þar á meðal fyrir akstur ökutækis undir áhrifum fíkniefna. Í febrúar 8. september 2018 undirgekkst ákærði sektargerð í Noregi vegna líkamsárásar. Með dómi Héraðsdóms Reykjaness 24. apríl 2019 var ákærði dæmdur í 3 mánaða fangelsi skilorðsbundið í 2 ár fyrir umferðar - og vopnalagabrot, þar á meðal fyrir að aka ökutæki sviptur ökurétti og fyrir að aka ökutæki undir áhrifum fíkniefna. Í dóminum var tekin upp skilorðsdómur ákærða og hann dæmdur í skilorð á ný. Áður en skilorðstíminn rann út var ákærði á ný ákærður fyrir að aka ökutæki sviptur ökurétti og undir áhrifum fíkniefna. Málinu lauk með dómi 26. apríl 2021 og var skilorðsdómurinn tekin upp og ákærði dæmdur í 4 mánaða fangelsi skilorðsbundið til tveggja ára. Að endingu var ákærði dæmdur í 4 mánaða fangelsi skilorðsbundið til tveggja ára fyrir fjármuna- og fíkniefnalagabrot með dómi Héraðsdóms Reykjanes frá 30 mars 2022. Í síðastnefndum dómi voru til umfjöllunar atvik frá árinu 2018 og var því um hegningarauka að ræða. Í því máli lágu ekki fyrir upplýsingar um að ákærði hefði verið dæmdur í skilorðsbundið fangelsi í apríl 2021. Ákærði var því dæmdur tvívegis í skilorðsbundið fangelsi og er hann að rjúfa skilorð eldri dóms í máli þessu. Ber því að taka upp báða skilorðsdómana og dæma í einu lagi sbr. 60., 77. og 78. gr. almennra hegningarlaga nr. 19/1940. Við þessar aðstæður ber að dæma málið og ákvarða refsingu sem kynni að hafa verið dæmd ef málin hefðu verið dæmd í einu lagi. Brot ákærða í fyrri lið ákæru var framið fyrir uppkvaðningu dómsins frá 26. apríl 2021 en síðari brotið er framið eftir þann dóm. Ákærði var líkt og fyrr greinir dæmdur í skilorðsbundið fangelsi 30. mars 2022, brotin í þessu máli eru framin fyrir uppkvaðningu þess dóms. Með hliðsjón af því að mál ákærða voru ekki tekin fyrir í einu lagi og til þess að ákærði var dæmdur í skilorðsbundið fangelsi 30. mars 2022, þykir refsing ákærða hæfilega ákveðin fangelsi í 10 mánuði en fresta skal fullnustu 8 mánaða af refsingu ákærða og skal sá hluti refsingarinnar falla niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að ítreka ævilanga sviptingu ökuréttar frá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 242.587 krónur. Ákærði greiði einnig þóknun skipaðs verjanda síns í málinu, G-kk-ef S-x-x R-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, P-kk-nf S-kk-nf S-kk-nf, sæti fangelsi í 10 mánuði. Fresta skal fullnustu átta mánaða af refsingu ákærða og falli sá hluti hennar niður að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá birtingu dóms að telja.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, sem þykir hæfilega ákveðin 150.660 krónur að virðisaukaskatti meðtöldum, og greiði jafnframt 242.587 krónur í annan sakarkostnað Ó-kk-nf E-kk-nf J-kk-nf